CELEX: 32018D1105(01)
Language: ro
Date: 2018-10-05 00:00:00
Title: Decizia de punere în aplicare a Comisiei din 5 octombrie 2018 privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol menționate la articolul 105 din Regulamentul (UE) nr. 1308/2013 al Parlamentului European și al Consiliului [Vinos de Madrid (DOP)]

5.11.2018   
               
               
                  RO
               
               
                  Jurnalul Oficial al Uniunii Europene
               
               
                  C 398/8
               
            
         DECIZIA DE PUNERE ÎN APLICARE A COMISIEI
         din 5 octombrie 2018
         privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol menționate la articolul 105 din Regulamentul (UE) nr. 1308/2013 al Parlamentului European și al Consiliului
         [Vinos de Madrid (DOP)]
         (2018/C 398/12)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
         întrucât:
         
                     (1)
                  
                  
                     Spania a depus o cerere de modificare a caietului de sarcini al denumirii „Vinos de Madrid” în conformitate cu articolul 105 din Regulamentul (UE) nr. 1308/2013.
                  
               
                     (2)
                  
                  
                     Comisia a examinat cererea și a ajuns la concluzia că sunt îndeplinite condițiile prevăzute la articolele 93-96, la articolul 97 alineatul (1) și la articolele 100, 101 și 102 din Regulamentul (UE) nr. 1308/2013.
                  
               
                     (3)
                  
                  
                     Pentru a permite prezentarea de declarații de opoziție în conformitate cu articolul 98 din Regulamentul (UE) nr. 1308/2013, cererea de modificare a caietului de sarcini al denumirii „Vinos de Madrid” ar trebui publicată în Jurnalul Oficial al Uniunii Europene,
                  
               DECIDE:
         
            Articol unic
            Cererea de modificare a caietului de sarcini al denumirii „Vinos de Madrid” (DOP), în conformitate cu articolul 105 din Regulamentul (UE) nr. 1308/2013, figurează în anexa la prezenta decizie.
            În conformitate cu articolul 98 din Regulamentul (UE) nr. 1308/2013, publicarea prezentei decizii conferă dreptul de opoziție la modificarea caietului de sarcini menționată la primul paragraf din prezentul articol în termen de două luni de la data publicării în Jurnalul Oficial al Uniunii Europene.
         
         
            Adoptată la Bruxelles, 5 octombrie 2018.
            
               
                  Pentru Comisie
               
               Phil HOGAN
               
                  Membru al Comisiei
               
            
         
         
            (1)  JO L 347, 20.12.2013, p. 671.
      
      
         
            ANEXĂ
            
               „VINOS DE MADRID”
            
            
               PDO-ES-A1525-AM02
            
            
               Data cererii: 25.2.2016
            
            CERERE DE MODIFICARE A CAIETULUI DE SARCINI
            1.   Norme aplicabile modificării
            
            Articolul 105 din Regulamentul (UE) nr. 1308/2013 – modificare care nu este minoră
            2.   Descrierea și justificarea modificării
            
            2.1.   Modificare vizând extinderea ariei geografice protejate, prin adăugarea unei subarii noi denumite „El Molar”
            
            Descrierea și justificarea modificării sunt prezentate în continuare.
            Din studiile și documentele disponibile a reieșit că limita administrativă a ariei geografice existente a actualei denumiri de origine „Vinos de Madrid” nu este întru totul adecvată, întrucât nu include o altă regiune în care vinul este produs efectiv și în care au fost menținute practicile tradiționale de vinificație pentru cele două categorii de vin incluse în această denumire de origine (vin și vin spumos de calitate). Din acest motiv, viticultorii, vinificatorii și autoritățile din cele unsprezece localități care alcătuiesc ceea ce este cunoscut sub denumirea de „subaria El Molar” și-au exprimat interesul de a adera la denumirea de origine „Vinos de Madrid”.
            În secțiunea 4 din caietul de sarcini, trebuie modificată aria geografică în care sunt produse vinurile care beneficiază de denumirea de origine „Vinos de Madrid”. La cele trei subarii existente (Arganda, Navalcarnero și San Martín de Valdeiglesias) se adaugă o a patra subarie, denumită „El Molar”.
            Noua subarie „El Molar” este alcătuită din 11 localități: Colmenar Viejo, El Molar, El Vellón, Patones de Arriba, Pedrezuela, San Agustín de Guadalix, Talamanca del Jarama, Torrelaguna, Torremocha del Jarama, Valdetorres de Jarama și Venturada, care sunt caracterizate de aceiași factori naturali și umani ca și aria delimitată în prezent pentru denumirea de origine „Vinos de Madrid” și de aceeași legătură între produs și aria geografică.
            Aceasta înseamnă că aria geografică protejată va consta acum în 70 de localități, în loc de cele 59 existente care alcătuiesc celelalte trei subarii.
            Punctul 6 din documentul unic trebuie și el modificat astfel încât redactarea sa să fie identică cu cea din secțiunea 4 din caietul de sarcini.
            2.2.   Descrierea vinurilor
            
            Punctul 2 litera (a), „Caracteristicile analitice ale produsului”, din caietul de sarcini se modifică pentru a preciza tăria alcoolică dobândită minimă care este necesară pentru a garanta omogenitatea acestei noi subarii geografice „El Molar”, care este stabilită la 11 % pentru vinurile albe, la 11,5 % pentru vinurile roze și la 12 % pentru vinurile roșii. Se va preciza că aceste valori sunt identice cu cele furnizate pentru două dintre subariile actuale (Navalcarnero și San Martin de Valdeiglesias). Pentru restul parametrilor analitici în această subarie nouă nu există valori specifice, ci se aplică cele care au fost stabilite pentru DOP „Vinos de Madrid”.
            Aceasta nu determină modificări ale documentului unic.
            2.3.   Soi sau soiuri de struguri de vin
            
            Punctul 6 din caietul de sarcini se modifică pentru a se specifica soiurile principale de viță-de-vie din noua subarie „El Molar”: Malvar în cazul vinurilor albe și Red Grenache în cazul vinurilor roșii.
            În orice caz, aceleași soiuri de viță-de-vie autorizate în prezent sunt menținute pentru noua subarie și pentru cele trei subarii existente; vinuri albe: Malvar, Albillo Real, Airén, Viura, Torrontés, Parellada, Moscatel de grano menudo (Muscat cu bobul mic) și Sauvignon Blanc; vinuri roșii: Tinto Fino (Tempranillo sau Cencibel), Red Grenache, Merlot, Cabernet Sauvignon, Syrah, Petit Verdot, Graciano și Grenache Tintorera).
            Aceasta nu determină modificări ale documentului unic.
            2.4.   Legătura cu aria geografică
            
            Primele semne ale activității de vinificație în subaria „El Molar” există încă de la începuturile Evului Mediu. Cele mai vechi dintre „pivnițele de vin” din regiune, de origine arabă, datează din secolele al IX-lea și al X-lea. Primul înscris despre existența plantațiilor viticole în San Agustín de Guadalix datează din secolul al XIII-lea, iar în celelalte localități, din secolul al XIV-lea. Această activitate continuă și în zilele noastre, cu patru industrii producătoare, 600 de parcele cu viță-de-vie și peste 300 de viticultori activi. De aceea, noua subarie „El Molar” este inclusă în actuala arie a denumirii de origine „Vinos de Madrid”, având același parcurs istoric ca și aceasta.
            Se poate confirma și faptul că noua subarie „El Molar” este caracterizată de aceeași omogenitate și uniformitate în ceea ce privește caracteristicile sale pedoclimatice, soiurile, practicile de cultivare și oenologice și caracteristicile solului legate de actuala arie geografică protejată sub denumirea de origine „Vinos de Madrid”.
            Soiurile Red Grenache și Malvar sunt cele mai comune în subaria „El Molar”. Acestea sunt cultivate în aria respectivă din vremuri străvechi și pot fi întâlnite și în alte subarii actuale în care sunt comune și alte soiuri de viță-de-vie, care au conferit vinurilor produse acolo o reputație excelentă încă din vremuri imemoriale.
            Secțiunea 7 litera (a) „Detalii ale ariei geografice. Factori naturali” din caietul de sarcini este extinsă pentru a se adăuga referiri la noua subarie „El Molar”.
            
                        —
                     
                     
                        Situarea subariei „El Molar” între Sistemul central și râul Jarama.
                     
                  
                        —
                     
                     
                        Descrierea solurilor din subaria „El Molar”: Solurile din subaria „El Molar” s-au dezvoltat pe baza unor materiale geologice precum granitul, cuarțul, ardezia, șisturile, gnaisul, gresia, marna, marna calcaroasă, calcarul și arcozele. În această subarie, vița-de-vie este plantată pe terenuri extravilane din mediul rural și în zone aluvionare din vecinătatea râului Jarama, solurile fiind un amestec al celor care se găsesc în cele trei subarii preexistente, și anume suprafețe înălțate relativ plate de pe terenurile aflate între râuri (acest lucru este valabil pentru toate cele patru subarii). Intervalul de valori ale pH-ului este foarte amplu, de la foarte acid la foarte alcalin.
                     
                  
                        —
                     
                     
                        La punctul „Altitudine și precipitații”: se adaugă localitățile El Vellón și Colmenar Viejo la ariile mai înalte situate în munți; Despre San Martín și El Molar se menționează că sunt subariile cu cele mai multe precipitații.
                     
                  În secțiunea 7 litera (b) din caietul de sarcini, în care este vorba despre factorii umani, se înlocuiește textul: „Malvar, care este originar din Arganda și Navalcarnero” cu textul: „…Malvar, care este originar din Arganda, Navalcarnero și El Molar”. În mod similar, în partea în care se explică relevanța soiului Grenache („regina”) în Navalcarnero și San Martín, această relevanță este extinsă, prin intermediul modificării, la „Navalcarnero, El Molar și San Martín”.
            În urma modificării aduse ariei geografice, numerele menționate sunt corectate, astfel încât referirile anterioare la „trei subarii” sunt modificate în referiri la „patru subarii”.
            Secțiunea 7 litera (c), „Interacțiunea cauzală”, din caietul de sarcini, a fost reformulată pentru a se preciza într-un mod mai clar caracteristicile care se datorează în mod fundamental sau exclusiv mediului geografic pentru fiecare dintre categoriile de vin care face obiectul denumirii de origine „Vinos de Madrid”: vin și vin spumos, care se aplică celor patru subarii:
            
               „Caracteristicile fizice ale mediului geografic, împreună cu condițiile climatice (platoul de o altitudine specială și râurile, clima continentală, precipitațiile reduse, solurile sărace cu o productivitate medie de aproximativ 3 000 kg la hectar), duc la obținerea unor vinuri albe seci și onctuoase, cu post-gust amărui, cu note de fruct alb copt și aciditate medie spre scăzută. Tot datorită acestor condiții se obțin și vinuri roze și roșii cu o tărie alcoolică mare și cu o culoare intensă, care amintesc de fructe roșii sau negre coapte ori răscoapte.
               Vinurile spumoase (albe și roze) au aceleași elemente distinctive ale ariei respective (factori pedoclimatici caracteristici), precum și aceiași factori culturali și umani (dimensiune, densitate de plantare, soiuri, practici de cultivare, aciditate totală minimă de 5 g/l), care le conferă caracteristicile specifice în ceea ce privește aspectul, aroma – persistența drojdiilor – și gustul. Ca urmare a faptului că sunt produse prin intermediul metodei tradiționale, aceste vinuri spumoase sunt moi și onctuoase, cu un amestec de arome și gusturi ale vinurilor produse în aria geografică respectivă. Odată cu al doilea proces de fermentare, care are loc după îmbuteliere, aceste vinuri capătă, datorită suprapresiunii și învechirii pe drojdiile de fermentare, bule fine și persistente, o aromă fructată și microbiologică și un gust proaspăt și pronunțat.
               Aceste caracteristici naturale ale mediului geografic, combinate, de-a lungul secolelor, cu munca asiduă a viticultorilor și cu armonia obținută prin plantarea soiurilor potrivite în solurile potrivite, duc la producerea unor vinuri de calitate cu o identitate unică.”
            
            Punctul 8. Descrierea legăturii (legăturilor) din documentul unic este modificată pentru a se oferi un rezumat al noului text al caietului de sarcini.
            2.5.   Posibilitatea de a mări productivitatea
            
            Descriere și motive:
            Primăvara se întocmește un raport privind fertilitatea (numărarea inflorescențelor), iar înainte de recoltare se emite un raport tehnic motivat (în care se analizează aspecte precum precipitațiile iarna sau o primăvară fără îngheț), pentru a se dovedi că această variație nu va avea un impact negativ asupra calității produsului protejat. În orice caz, creșterea maximă care poate fi autorizată nu trebuie să fie mai mare de 25 % din limitele prevăzute.
            Modificarea punctului 8 din caietul de sarcini al denumirii, „Cerințe suplimentare”, și a secțiunii 2.5.1 din documentul unic, pentru a se include posibilitatea unei creșteri a productivității.
            DOCUMENT UNIC
            1.   Denumire înregistrată
            
            „Vinos de Madrid”
            2.   Tip de indicație geografică
            
            DOP – denumire de origine protejată
            3.   Categorii de produse vitivinicole
            
            
                     
                        1.
                     
                     
                        Vin
                     
                  
                     
                        5.
                     
                     
                        Vin spumos de calitate
                     
                  4.   Descrierea vinului (vinurilor)
            
            
               Vin – Vinuri albe
            
            
               Aspect: de culoare galben-pai, uneori cu tonuri de verde aprins către gri la vinurile tinere, căpătând nuanțe de galben auriu sau de aur vechi pentru vinurile „Crianza” sau „Reserva”. Vinurile albe care sunt fermentate sau învechite în butoaie de stejar au tonuri de galben-pai care, pe măsură ce se învechesc, ajung la tonuri de galben auriu.
            
               Aromă: proaspătă și predominant fructată, cu arome de fructe cu semințe sau sâmburi, arome tropicale și de zahăr caramelizat. Vinurile care se învechesc și/sau fermentează sau se învechesc în butoaie de stejar au arome de condimente, balsamice și/sau lemnoase, în funcție de vechime. Vinurile „Sobremadres” pot avea arome de drojdie.
            
               Gust: proaspăt, ușor acid și dulce pentru vinurile demidulci și dulci. Onctuoase și cu un post-gust amărui. Ușor și cu o persistență medie.
            
               Tăria dobândită minimă: 10 % vol. în subaria Arganda.
            
               Conținutul maxim de dioxid de sulf: 250, dacă > 5 g/l zaharuri
            
               Limita de volatilitate: 16,7 meq/l pentru vinuri mai vechi de un an.
            
               Aciditatea totală minimă pentru vinurile „Sobremadres”: 5 g/l
            
                        Caracteristici analitice generale
                     
                  
                        Tăria alcoolică totală maximă (în % volum)
                     
                     
                         
                     
                  
                        Tăria alcoolică dobândită minimă (în % volum)
                     
                     
                        11
                     
                  
                        Aciditatea totală minimă
                     
                     
                        4,5  grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru)
                     
                     
                        13,3 
                     
                  
                        Conținutul total maxim de dioxid de sulf (în miligrame pe litru)
                     
                     
                        180
                     
                  Valorile nespecificate trebuie să fie în limitele legale, în conformitate cu legislația aplicabilă a UE.
            
               Vin – Vinuri roze
            
            
               Aspect: roz, cu tonuri de căpșună, zmeură sau somon; pot apărea nuanțe de portocaliu în vinurile roze mai vechi de doi ani sau care au fost învechite.
            
               Aromă: proaspătă și fructată, cu arome de fructe roșii și/sau florale și/sau vegetale. În vinurile cu o vechime mai mare de doi ani, această aromă se poate împleti cu arome de condimente, în funcție de vechime.
            
               Gust: proaspăt, ușor acid și dulce pentru vinurile demidulci și dulci. Onctuos, cu tanini ușori și persistență medie.
            
               Tăria dobândită minimă: 11 % vol. în subaria Arganda.
            
               Conținutul maxim de dioxid de sulf: 250, dacă > 5 g/l zaharuri reducătoare
            
               Volatilitatea maximă: 16,7 meq/l pentru vinuri mai vechi de un an.
            
                        Caracteristici analitice generale
                     
                  
                        Tăria alcoolică totală maximă (în % volum)
                     
                     
                         
                     
                  
                        Tăria alcoolică dobândită minimă (în % volum)
                     
                     
                        11,5 
                     
                  
                        Aciditatea totală minimă
                     
                     
                        4,5  grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru)
                     
                     
                        13,3 
                     
                  
                        Conținutul total maxim de dioxid de sulf (în miligrame pe litru)
                     
                     
                        180
                     
                  Valorile nespecificate trebuie să fie în limitele legale, în conformitate cu legislația aplicabilă a UE.
            
               Vin – Vinuri roșii
            
            
               Aspect: tonuri de roșu, violet până la cireșiu la vinurile tinere, variind de la rubiniu la cărămiziu atunci când sunt învechite.
            
               Aromă: proaspătă, fructată și/sau vegetală la vinurile tinere care pot avea arome lemnoase și la vinurile produse și învechite în butoaie de stejar. Vinurile învechite pot avea arome de fructe uscate, de condimente, de ierburi aromatice, precum și arome empireumatice și/sau minerale. Vinurile „Sobremadres” pot avea arome de drojdie.
            
               Gust: taninos, cald și lung. Fructat la vinurile tinere, cu note de butoi de stejar la vinurile fermentate și/sau învechite în acestea.
            Vinurile „Sobremadres” au o oarecare onctuozitate.
            
               Tăria dobândită minimă: 11,5 % vol. în subaria Arganda.
            
               Conținutul maxim de dioxid de sulf: 200, dacă > 5 g/l zaharuri reducătoare.
            
               Limita de volatilitate: 16,7 meq/l pentru vinurile mai vechi de un an.
            
               Aciditatea totală minimă pentru vinurile „Sobremadres”: 5 g/l.
            
                        Caracteristici analitice generale
                     
                  
                        Tăria alcoolică totală maximă (în % volum)
                     
                     
                         
                     
                  
                        Tăria alcoolică dobândită minimă (în % volum)
                     
                     
                        12
                     
                  
                        Aciditatea totală minimă
                     
                     
                        4,5  grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru)
                     
                     
                        13,3 
                     
                  
                        Conținutul total maxim de dioxid de sulf (în miligrame pe litru)
                     
                     
                        150
                     
                  Valorile nespecificate trebuie să fie în limitele legale, în conformitate cu legislația aplicabilă a UE.
            
               Vin spumos de calitate
            
            
               Aspect: de la galben-pai la ușor auriu, în funcție de vechime. Bule delicate și numeroase, eliberate în timp. În cazul vinurilor spumoase roze, culoare roz-somon sau roz-căpșună.
            
               Aromă: arome fructate și microbiologice.
            
               Gust: proaspăt și pronunțat, cu o oarecare onctuozitate pentru vinurile roze; dulce în cazul vinurilor cu un conținut de zahăr mai mare de 10 g.
            
                        Caracteristici analitice generale
                     
                  
                        Tăria alcoolică totală maximă (în % volum)
                     
                     
                         
                     
                  
                        Tăria alcoolică dobândită minimă (în % volum)
                     
                     
                         
                     
                  
                        Aciditatea totală minimă
                     
                     
                        5 grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru)
                     
                     
                        10
                     
                  
                        Conținutul total maxim de dioxid de sulf (în miligrame pe litru)
                     
                     
                         
                     
                  Valorile nespecificate trebuie să fie în limitele legale, în conformitate cu legislația aplicabilă a UE.
            5.   Practici oenologice
            
            (a)   Practici oenologice esențiale
            
            
               Practica de cultivare
            
            Tehnicile de gestionare a culturilor pentru toate vinurile:
            Densitatea de plantare: Între 900 și 4 000 de butuci pe hectar.
            Conducere și tăiere: sisteme de conducere a viței-de-vie de tip „gobelet” sau pe spalieri cu maximum 16 muguri purtători de rod pe butuc sau 36 000 pe hectar.
            Producția maximă la hectar poate fi modificată de consiliul de reglementare în anumite sezoane fie din proprie inițiativă, fie la solicitarea viticultorilor interesați. În acest scop, autoritățile competente din domeniu trebuie să emită un raport care va colecta rapoartele tehnice relevante pentru a demonstra că modificarea nu va avea un impact negativ asupra calității produsului protejat. În orice caz, această modificare nu trebuie să depășească 25 % din limita prevăzută.
            
               Practica enologică specifică
            
            Producția maximă este stabilită la 74 de litri de must la 100 kg de struguri recoltați.
            Strugurii potriviți pentru a fi utilizați la producția de vinuri cu denumirea de origine trebuie să aibă un conținut de zahăr de minimum 170 de grade pe litru de must.
            Vinurile albe și roșii care, ca urmare a metodei speciale de producție prin care au fost obținute, conțin carbon de origine endogenă produs prin fermentația mustului pe „madres” (struguri zdrobiți, desciorchinați), pot fi etichetate cu denumirea „Sobremadres”.
            Vinul spumos este produs din vin alb și roze.
            La producție se pot folosi doar soiuri de struguri autorizate. Producția se realizează doar cu metoda tradițională.
            
               Restricție relevantă pentru vinificare
            
            Pentru extragerea mustului din struguri proaspeți prelucrați pentru prima dată sau în cazul în care vinul este obținut din tescovina fermentată în producția de vin roșu, sistemele mecanice pot fi folosite în procedeele utilizate pentru obținerea produselor corespunzătoare pentru a beneficia de denumirea de origine „Vinos de Madrid” numai atunci când nu deteriorează componentele solide din ciorchine; este interzisă folosirea zdrobitoarelor centrifugale de mare viteză.
            Nu se pot utiliza practici de preîncălzire a strugurilor ori de încălzire a musturilor sau a vinurilor în prezența tescovinei pentru a forța extragerea materiei colorante.
            (b)   Producții maxime
            
            Soiurile Malvar, Airén, Viura, Parellada și Torrontés
            8 000 de kilograme de struguri la hectar
            Soiurile Malvar, Airén, Viura, Parellada și Torrontés
            56 de hectolitri la hectar
            Alte soiuri
            7 000 de kilograme de struguri la hectar
            Alte soiuri
            49 de hectolitri la hectar
            6.   Aria delimitată
            
            Aria de producție pentru vinurile care beneficiază de denumirea de origine „Vinos de Madrid” constă în terenuri aflate în următoarele localități din Comunitatea Madrid, care includ subariile Arganda, Navalcarnero, San Martin de Valdeiglesias și El Molar:
            
                        —
                     
                     
                        Subaria Arganda
                        Ambite, Aranjuez, Arganda del Rey, Belmonte de Tajo, Brea del Tajo, Campo Real, Carabaña, Colmenar de Oreja, Chinchón, the „El Encín” estate (Alcalá de Henares), Estremera, Fuentidueña de Tajo, Getafe, Loeches, Mejorada del Campo, Morata de Tajuña, Nuevo Baztán, Olmeda de las Fuentes, Orusco, Perales de Tajuña, Pezuela de las Torres, Pozuelo del Rey, Tielmes, Titulcia, Torres de la Alameda, Valdaracete, Valdelaguna, Valdilecha, Villaconejos, Villamanrique de Tajo, Villar del Olmo și Villarejo de Salvanés.
                     
                  
                        —
                     
                     
                        Subaria Navalcarnero
                        El Alamo, Aldea del Fresno, Arroyomolinos, Batres, Brunete, Fuenlabrada, Griñón, Humanes de Madrid, Moraleja de Enmedio, Móstoles, Navalcarnero, Parla, Serranillos del Valle, Sevilla la Nueva, Valdemorillo, Villamanta, Villamantilla, Villanueva de la Cañada și Villaviciosa de Odón.
                     
                  
                        —
                     
                     
                        Subaria San Martin de Valdeiglesias
                        Cadalso de los Vidrios, Cenicientos, Colmenar del Arroyo, Chapinería, Navas del Rey, Pelayos de la Presa, Rozas de Puerto Real, San Martín de Valdeiglesias și Villa del Prado.
                     
                  
                        —
                     
                     
                        Subaria El Molar
                        Colmenar Viejo, El Molar, El Vellón, Patones de Arriba, Pedrezuela, San Agustín de Guadalix, Talamanca del Jarama, Torrelaguna, Torremocha del Jarama, Valdetrorres del Jarama și Venturada.
                     
                  7.   Soiurile principale de struguri de vin
            
            
                         
                     
                     
                        RED GRENACHE – LLADONER
                     
                  
                         
                     
                     
                        ALBILLO REAL
                     
                  
                         
                     
                     
                        MALVAR
                     
                  
                         
                     
                     
                        TEMPRANILLO – CENCIBEL TEMPRANILLO – TINTO FINO
                     
                  8.   Descrierea legăturii (legăturilor)
            
            
               Vin și vin spumos de calitate
            
            Aria corespunzătoare DOP „Vinos de Madrid” este delimitată la nord și la vest de Sistemul central spaniol, o axă verticală care separă Madridul de Castilia și León. La est este delimitată de Alcarria, un platou cu o anumită înălțime, cu fertilitate scăzută sau inexistentă și climă aspră, care constituie o frontieră naturală cu platoul Castilla-La Mancha. Râul Tajo reprezintă o frontieră naturală la sud. Suprafața corespunzătoare denumirii este traversată de șase cursuri de apă care marchează ariile de aclimatizare pentru plantațiile viticole: subaria San Martín de Valdeiglesias între Sistemul central și râul Alberche; subaria Navalcarnero între râul Alberche și râul Guadarrama; subaria El Molar între Sistemul central și râul Jarama și subaria Arganda între râul Guadarrama și râul Tajo.
            În subaria Arganda, solurile predominante au un conținut ridicat de calcar, cu suprafețe cu marnă ce conține ghips (pH alcalin); în subaria Navalcarnero, solurile sunt de origine silicoasă, pe câmpii cu pH acid; solurile din subaria San Martín de Valdeiglesias sunt în principal de origine granitică, pe pante și formațiuni subalpine cu pH acid; solurile din subaria El Molar s-au dezvoltat pe baza unor materiale geologice foarte variate, care prezintă o combinație de soluri ce poate fi întâlnită și în celelalte trei subarii.
            Vița-de-vie crește la o altitudine cuprinsă între 480 și 1 000 de metri. Aria prezintă o climă mediteraneeană continentală, cu precipitații medii anuale de 658 mm și temperaturi cuprinse între 40 și – 17 °C. Numărul orelor cu soare variază între 2 300 și 2 800 de ore.
            Aceste condiții pedoclimatice au influențat factorii umani în ceea ce privește practicile specifice aplicate viței-de-vie, care a fost cultivată în mod tradițional în sisteme „gobelet” fără irigare, cu densitate de plantare scăzută și cu un număr limitat de tratamente fitosanitare. Factorii naturali au fost, de asemenea, decisivi în ceea ce privește soiurile care au fost plantate: soiul autohton Malvar în Arganda, Navalcarnero și El Molar și soiul tradițional Albillo Real în San Martín de Valdeiglesias. În ceea ce privește soiurile cultivate pentru vinurile roșii, Tinto Fino în Arganda și Red Grenache în Navalcarnero, San Martín de Valdeiglesias și El Molar, acestea sunt considerate soiurile principale pentru diferitele subarii, având în vedere faptul că au fost cultivate în zonele respective în mod tradițional din timpuri străvechi și având în vedere impactul lor decisiv asupra aromei și a gustului vinurilor produse.
            În ceea ce privește soiurile locale, Malvar este originar din Arganda, Navalcarnero și El Molar, iar Albillo Real este tradițional în San Martín de Valdeiglesias. În ceea ce privește soiurile cultivate pentru vinuri roșii, Tinto Fino este soiul local în Arganda, iar Red Grenache în Navalcarnero, San Martín de Valdeiglesias și El Molar.
            În ceea ce privește practicile tradiționale de vinificație, cele mai reprezentative sunt vinurile „sobremadre”, care sunt îmbuteliate fără tragerea vinului de pe drojdie după ce mustul este lăsat în contact cu ceea ce este cunoscut sub numele „madres” (struguri striviți și desciorchinați).
            Vinurile produse din soiurile Albillo Real și Malvar sunt complexe în ceea ce privește aroma, cu note predominante de fructe albe, mere și pere. Din punctul de vedere al gustului, ele amintesc de fructele coapte. Vinurile roșii și roze produse din Grenache și Tempranillo prezintă arome de fructe bace roșii și gust de fructe coapte.
            Toți acești factori care țin de climă, sol, oameni și soiuri se combină pentru a conferi vinurilor produse în aria cu această denumire de origine anumite caracteristici unice: producții de obicei scăzute (producție medie la hectar de circa 3 000 kg de struguri), vinuri cu tărie alcoolică medie ridicată (14 ° pentru vinurile roșii și 12,5 ° pentru vinurile albe), cu aciditate medie spre scăzută, cu o culoare intensă pentru vinurile roșii, cu arome de fructe coapte sau foarte coapte, în multe cazuri asemănătoare gemului, pentru vinurile albe de obicei cu note de pere și mere, iar pentru vinurile roze și roșii cu note de fructe roșii și negre. Un gust mineral cu note aromatice de garigă și de fructe coapte în ceea ce privește atât gustul, cât și aroma.
            Vinurile spumoase de calitate sunt obținute din vinuri albe și roze, numai din soiurile Malvar, Albillo Real, Torrontés, Viura, Parellada, Red Grenache și Tinto Fino; acestea au aceleași elemente distinctive ale ariei respective (factori pedoclimatici caracteristici), precum și aceiași factori culturali și umani (dimensiune, densitate de plantare, soiuri, practici de cultivare, aciditate totală minimă de 5 g/l), care le conferă caracteristicile specifice în ceea ce privește aspectul, aroma – persistența drojdiilor – și gustul (moale și cremos). Ca urmare a procesului tradițional prin care se produc aceste vinuri spumoase naturale, inclusiv stadiul de maturare în sticlă și un al doilea proces de fermentare, aceste vinuri au bule fine și persistente, o aromă fructată și microbiologică, precum și un gust proaspăt și pronunțat.
            9.   Condiții suplimentare esențiale
            
            
               Cadrul juridic:
            
            În legislația națională
            
               Tipul condiției suplimentare:
            
            Dispoziții suplimentare privind etichetarea
            
               Descrierea condiției:
            
            Vinurile pentru consum trebuie să poarte un sigiliu de garanție, precum și etichete sau contraetichete numerotate emise de consiliul de reglementare. Acestea trebuie aplicate chiar în cadrul unității vinicole, în conformitate cu standardele stabilite de organismul în cauză, în așa fel încât să nu fie posibilă o a doua utilizare și o utilizare ulterioară.
            
               Cadrul juridic:
            
            În legislația națională
            
               Tipul condiției suplimentare:
            
            Ambalarea în aria geografică delimitată
            
               Descrierea condiției:
            
            Vinurile care beneficiază de denumirea de origine „Vinos de Madrid” pot fi ambalate și transportate doar de societăți de îmbuteliere care sunt înregistrate și autorizate de consiliul de reglementare și care au sediul în zona în care sunt produse vinurile, astfel încât să se mențină caracteristicile fizico-chimice și/sau organoleptice specifice ale produsului, protejându-se astfel calitatea și reputația denumirii de origine, pe baza cunoștințelor de specialitate și a priceperii tradiționale (cunoaștere temeinică a caracteristicilor specifice dobândite de-a lungul multor ani) ale operatorilor din aria protejată.
            Scopul este de a se garanta originea și calitatea specială a vinurilor, evitându-se ca vinul să fie expus unor condiții de mediu necorespunzătoare care i-ar putea afecta caracteristicile senzoriale (fenomene redox, variații de temperatură etc.) și, prin urmare, i-ar putea modifica aspectele care definesc această DOP.
            Toate vinurile cu denumire de origine protejată comercializate pentru consum trebuie să fie îmbuteliate înainte de a fi expediate. Vinurile protejate prin DOP pot fi puse în circulație și expediate de către unitățile vinicole numai în sticle care nu le afectează calitatea sau prestigiul. Având în vedere faptul că îmbutelierea vinurilor este unul dintre aspectele esențiale pentru protejarea caracteristicilor dobândite în cursul procesului de fabricație și, după caz, al procesului de învechire, această procedură trebuie să fie realizată numai de către proprietarii unităților vinicole, la instalațiile lor de îmbuteliere situate în aria delimitată protejată.
            
               Link către caietul de sarcini
            
            http://www.madrid.org/cs/Satellite?blobcol=urldata&blobheader=application%2Fpdf&blobheadername1=Content-Disposition&blobheadervalue1=filename%3DPliego+de+condiciones+DO+vinos+de+Madrid.+Modificacion+subzona+El+Molar.+v180215.pdf&blobkey=id&blobtable=MungoBlobs&blobwhere=1352947741300&ssbinary=true